62018TJ0690_RES
Asia T-690/18
Sony Interactive Entertainment Europe Ltd
vastaan
Euroopan unionin teollisoikeuksien virasto (EUIPO)
Unionin yleisen tuomioistuimen tuomio (kahdeksas jaosto) 19.12.2019
EU-tavaramerkki – Menettämismenettely – EU-tavaramerkiksi rekisteröity sanamerkki Vita – Päätös, joka on tehty unionin yleisen tuomioistuimen kumottua aikaisemman päätöksen – Asetuksen (EY) N:o 207/2009 65 artiklan 6 kohta (josta on tullut asetuksen (EU) 2017/1001 72 artiklan 6 kohta) – Oikeusvoima
Kumoamiskanne – Kumoamistuomio – Vaikutukset – Velvollisuus ryhtyä täytäntöönpanotoimiin – Ulottuvuus – Sekä tuomion perustelujen että tuomiolauselman huomioon ottaminen – Kumoamisen taannehtivuus
(Neuvoston asetuksen N:o 207/2009 65 artiklan 6 kohta)
(ks. 45 ja 54 kohta)
EU-tavaramerkki – Menettelysäännökset – Päätösten perusteleminen – Asetuksen N:o 207/2009 75 artiklan ensimmäinen virke – Sama laajuus kuin SEUT 296 artiklalla
(SEUT 296 artikla; neuvoston asetuksen N:o 207/2009 75 artiklan ensimmäinen virke)
(ks. 47 kohta)
Kumoamiskanne – Kanneperusteet – Perustelujen puuttuminen tai puutteellisuus – Arviointivirhe – Eroavaisuudet
(SEUT 263 ja SEUT 296 artikla)
(ks. 48 kohta)
Tuomioistuinmenettely – Oikeusvoima – Ulottuvuus
(ks. 52 kohta)
Tiivistelmä
Unionin yleinen tuomioistuin on ottanut 19.12.2019 annetussa tuomiossa Sony Interactive Entertainment Europe v. EUIPO – Vieta Audio (Vita) (T-690/18) kantaa oikeusvoiman ulottuvuuteen tuomionsa Sony Computer Entertainment Europe v. EUIPO – Vieta Audio (Vita) (jäljempänä tuomio T-35/16) (
1
) osalta. Nyt annetulla tuomiolla unionin yleinen tuomioistuin kumosi Euroopan unionin teollisoikeuksien viraston (EUIPO) neljännen valituslautakunnan päätöksen, joka koski EU-tavaramerkin Vita menettämismenettelyä (
2
) ja joka oli tehty sen jälkeen, kun unionin yleinen tuomioistuin oli kumonnut tuomiollaan T-35/16 viidennen valituslautakunnan aikaisemman päätöksen (jäljempänä aikaisempi päätös).
Unionin yleinen tuomioistuin oli kumonnut tuomiollaan T-35/16 aikaisemman päätöksen viran puolesta tutkitun perustelujen puutteellisuutta koskevan perusteen perusteella samalla kun se oli todennut, että eräitä kyseiseen aikaisempaan päätökseen liittyviä seikkoja ei ollut perusteltu puutteellisesti. Neljäs valituslautakunta oli kyseisten seikkojen osalta sitä mieltä, että viidennen valituslautakunnan päätelmät sitoivat sitä, koska unionin yleinen tuomioistuin oli sen mukaan vahvistanut ne.
Nyt esillä olevassa asiassa unionin yleinen tuomioistuin hyväksyi kantajan kanneperusteen, jonka mukaan neljäs valituslautakunta ei ollut noudattanut velvollisuuttaan toteuttaa tuomion T-35/16 (
3
) täytäntöönpanon edellyttämät toimenpiteet. Unionin yleisen tuomioistuimen mukaan yhtäältä sen tuomiosta T-35/16 ilmenee, että unionin yleinen tuomioistuin ei ole lausunut aikaisemman päätöksen aineellisesta lainmukaisuudesta ja että oikeusvoima koskee siis yksinomaan aikaisemman päätöksen perusteluja olennaisena muotomääräyksenä eikä sen aineellista lainmukaisuutta. Unionin yleinen tuomioistuin huomautti toisaalta, että oikeusvoima ulottuu ainoastaan tuomion perusteluihin, jotka ovat tuomion tuomiolauselman tarpeellinen tuki ja joita ei tämän takia voida erottaa tuomiolauselmasta. Aikaisempaan päätökseen sisältyvien seikkojen, joiden osalta unionin yleinen tuomioistuin oli huomauttanut, ettei niitä ollut perusteltu puutteellisesti, ei siis voida katsoa saaneen oikeusvoimaa.
Unionin yleinen tuomioistuin päätteli kaiken edellä esitetyn perusteella, että viidennen valituslautakunnan päätelmät eivät sitoneet neljättä valituslautakuntaa, joka oli siis velvollinen ratkaisemaan uudelleen kaikki riidanalaisen tavaramerkin menettämistä koskevat merkitykselliset kysymykset.
(
1
)	Tuomio 12.12.2017, Sony Computer Entertainment Europe v. EUIPO – Vieta Audio (Vita), (T-35/16, ei julkaistu, EU:T:2017:886).
(
2
)	Euroopan unionin tavaramerkistä 26.2.2009 annetun neuvoston asetuksen (EY) N:o 207/2009 (EUVL 2009, L 78, s. 1) 51 artiklan 1 kohdan a alakohdan tarkoituksessa.
(
3
)	Kanneperuste, joka perustui asetuksen N:o 207/2009 65 artiklan 6 kohdan rikkomiseen.